**UCAPAN PERASMIAN**

**YANG BERUSAHA ENCIK AMIR HUSSAIN MD ISHAK**

**KETUA PUSTAKAWAN, PERPUSTAKAAN SULTAN ABDUL SAMAD**

**sempena**

**MAJLIS PERASMIAN 5S**

**PERPUSTAKAAN SULTAN ABDUL SAMAD**

**9.00 PAGI, 19 OGOS 2014**

**YANG BERUSAHA PN. ROSMALA ABD. RAHIM**

**YANG BERUSAHA EN. MUZAFFAR SHAH KASSIM**

**PARA JEMPUTAN KHAS**

**KETUA-KETUA BAHAGIAN**

**TUAN-TUAN DAN PUAN-PUAN SEKALIAN**

**ASSALAMU`ALAIKUM WBK DAN SELAMAT SEJAHTERA**

Terlebih dahulu, marilah kita memanjatkan kesyukuran ke hadrat Allah S.W.T. kerana dengan rahmat dan kurnianya, kita dapat bersama-sama menghadiri dan menjayakan Majlis Perasmian 5S pada pagi ini.

Saya ingin mengambil kesempatan ini untuk mengucapkan terima kasih kepada pihak penganjur yang telah mengundang saya ke majlis ini sekaligus meyempurnakan majlis perasmian 5S ini sebentar sahaja lagi. Terima kasih kepada semua yang hadir di atas komitmen tuan-tuan dan puan-puan untuk menghadiri majlis ini. Saya juga ingin mengambil kesempatan ini untuk merakamkan ucapan terima kasih kepada semua tetamu jemputan yang turut hadir bagi memeriahkan lagi majlis pada hari ini.

**Hadirin dan hadirat sekalian**,

Sebentar lagi saya akan melancarkan Pelaksanaan Amalan Persekitaran Berkualiti 5S untuk Perpustakaan Sultan Abdul Samad.

Saya difahamkan pelaksanaan aktiviti 5S sedang giat dijalankan di bahagian masing-masing. Apabila 5S Berjaya dilaksanakan sepenuhnya ianya akan membawa banyak perubahan samada untuk warga PSAS, dan yang paling penting ianya akan memberi kepuasan kepada pelanggan Perpustakaan ini sendiri.

Pengurusan yang cepat, cekap dan berkesan merupakan agenda utama Perpustakaan bagi meningkatkan kepuasan pelanggan. Agenda ini diterjemahkan dengan satu pendekatan khusus iaitu Amalan Persekitaran Berkualiti iaitu 5S. Amalan ini perlu diterapkan dan saya berharap ianya menjadi budaya harian kepada warga PSAS. Persekitaran yang menarik akan membantu kepada perkhidmatan yang berkualiti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hadirin dan hadirat sekalian,**

Saya yakin perlaksanaan Amalan 5S ini mampu memupuk disiplin dalam kalangan warga PSAS di samping meningkatkan semangat kerja sepasukan dan mewujudkan suasana persekitaran kerja yang kondusif. Saya mengambil kesempatan ini untuk menyeru semua warga PSAS supaya membudayakan Amalan 5S ini pada setiap masa. Ianya akan dapat meningkatkan tahap kreativiti dan inovasi dalam menguruskan persekitaran kerja masing-masing.

Komitmen dan kerjasama merupakan asas kepada keharmonian bekerja dalam sesebuah organisasi. Ketekunan mengamalkan prinsip 5S ini pasti dapat merealisasikan segala hasrat dan cita-cita. Justeru, selamat melaksanakan SISIH, SUSUN, SAPU, SERAGAM dan SENTIASA AMAL.

**Hadirin dan hadirat sekalian**,

Pada kesempatan ini, sekali lagi saya mengucapkan tahniah kepada pihak penganjur dan semua pihak yang terlibat dalam menjayakan majlis pada pagi ini, juga bagi Program 5S di PSAS. Saya amat menyokong usaha murni ini, dan berharap aktiviti 5S dijalankan sepanjang masa, bukan terhad semasa kempen berlangsung sahaja.

Dengan lafaz BismillahHirahmanir Rahim, saya merasmikan Amalan 5s Peringakat Perpustakaan sultan Abdul Samad.

Wabillahittaufiq walhidayah Wasallamualaikum warahmatullahi wabarakatuh.